CELEX: 
Language: sk
Date: 2020-07-17 00:00:00
Title: DELEGOVANÉ NARIADENIE KOMISIE (EÚ) …/… ktorým sa dopĺňa nariadenie (EÚ) 2016/1011 Európskeho parlamentu a Rady, pokiaľ ide o minimálne normy pre referenčné hodnoty EÚ pre investície do transformácie hospodárstva v súvislosti so zmenou klímy a referenčné hodnoty EÚ pre investície v súlade s Parížskou dohodou

EURÓPSKA
                            KOMISIA

                                                    V Bruseli 17. 7. 2020
                                                    C(2020) 4757 final

                   DELEGOVANÉ NARIADENIE KOMISIE (EÚ) …/…

                                       z 17. 7. 2020,

     ktorým sa dopĺňa nariadenie (EÚ) 2016/1011 Európskeho parlamentu a Rady, pokiaľ
      ide o minimálne normy pre referenčné hodnoty EÚ pre investície do transformácie
       hospodárstva v súvislosti so zmenou klímy a referenčné hodnoty EÚ pre investície
                                  v súlade s Parížskou dohodou

SK                                                                                        SK
 ---pagebreak---                                           DÔVODOVÁ SPRÁVA

     1.       KONTEXT DELEGOVANÉHO AKTU
     1.1.     Všeobecný kontext
     V roku 2015 podpísala Európska únia Parížsku dohodu o zmene klímy. Stanovuje sa v nej
     cieľ posilniť reakciu na zmenu klímy, okrem iného zosúladením investičných tokov so
     smerovaním zameraným na nízke emisie skleníkových plynov a rozvoj odolný voči zmene
     klímy.
     V oznámení o európskej zelenej dohode sa potvrdzuje potreba vysielať dlhodobé signály, aby
     sa priame finančné a kapitálové toky nasmerovali do ekologických investícií a zabránilo sa
     uviaznutým aktívam. Tento delegovaný akt prispeje k tomuto osobitnému cieľu. Nadväzuje aj
     na predchádzajúci akčný plán „Financovanie udržateľného rastu“ z marca 2018, ktorým sa
     zavádza ambiciózna a komplexná stratégia pre udržateľné financovanie s cieľom presmerovať
     kapitálové toky do udržateľných investícií v záujme dosiahnutia udržateľného a inkluzívneho
     rastu.
     Európska zelená dohoda je vo všeobecnosti reakciou Európskej únie na klimatické
     a environmentálne výzvy, ktorých riešenie je hlavnou úlohou súčasnej generácie. Ide o novú
     stratégiu rastu, ktorej cieľom je transformovať EÚ na spravodlivú a prosperujúcu spoločnosť
     s moderným a konkurencieschopným hospodárstvom, ktoré efektívne využíva zdroje, kde budú
     do roku 2050 čisté emisie skleníkových plynov na nule, kde sa chráni životné prostredie a zdravie
     občanov a kde hospodársky rast nezávisí od využívania zdrojov. Keďže v nasledujúcom desaťročí
     budú musieť podstatnú časť udržateľných investícií poskytovať spoločnosti a domácnosti, je
     nevyhnutné zaviesť jasné dlhodobé signály s cieľom usmerňovať investorov k udržateľným
     investíciám.
     Nariadením Európskeho parlamentu a Rady (EÚ) 2016/10111 (nariadenie o referenčných
     hodnotách) sa zavádza spoločný rámec na zabezpečenie presnosti a integrity referenčných
     hodnôt, na ktoré sa odkazuje vo finančných nástrojoch, finančných zmluvách alebo
     investičných fondoch v Európskej únii. Cieľom uvedeného nariadenia je tak prispieť
     k správnemu fungovaniu vnútorného trhu pri súčasnom dosahovaní vysokej úrovne ochrany
     spotrebiteľov a investorov.
     Komisia 24. mája 2018 uverejnila svoj návrh na zmenu nariadenia o referenčných hodnotách
     v súlade s akčným plánom „Financovanie udržateľného rastu“ s cieľom navrhnúť normy pre
     metodiku nízkouhlíkových referenčných hodnôt v Únii.
     V nariadení Európskeho parlamentu a Rady (EÚ) 2019/20892 sa zavádza nová kategória
     referenčných hodnôt, tzv. referenčné hodnoty EÚ pre oblasť klímy (referenčné hodnoty EÚ
     pre investície do transformácie hospodárstva v súvislosti so zmenou klímy a referenčné
     hodnoty EÚ pre investície v súlade s Parížskou dohodou) a zverejňovanie informácií
     o udržateľnosti pre všetky referenčné hodnoty.
     1.2.     Ciele delegovaného nariadenia
     1
            Nariadenie Európskeho parlamentu a Rady (EÚ) 2016/1011 z 8. júna 2016 o indexoch používaných ako
            referenčné hodnoty vo finančných nástrojoch a finančných zmluvách alebo na meranie výkonnosti
            investičných fondov, ktorým sa menia smernice 2008/48/ES a 2014/17/EÚ a nariadenie (EÚ)
            č. 596/2014 (Ú. v. EÚ L 171, 29.6.2016, s. 1).
     2
            Nariadenie Európskeho parlamentu a Rady (EÚ) 2019/2089 z 27. novembra 2019, ktorým sa mení
            nariadenie (EÚ) 2016/1011, pokiaľ ide o referenčné hodnoty EÚ pre investície do transformácie
            hospodárstva v súvislosti so zmenou klímy, referenčné hodnoty EÚ pre investície v súlade s Parížskou
            dohodou a referenčné hodnoty pre zverejňovanie informácií o udržateľnosti (Ú. v. EÚ L 317,
            9.12.2019, s. 17).

SK                                                      1                                                          SK
 ---pagebreak---      Cieľom tohto delegovaného nariadenia je stanoviť minimálne normy, ktoré by mali spĺňať
     referenčné hodnoty EÚ pre investície do transformácie hospodárstva v súvislosti so zmenou
     klímy a referenčné hodnoty EÚ pre investície v súlade s Parížskou dohodou, aby mohli byť
     takto označené, a stanoviť požiadavky na transparentnosť metodiky pre obe referenčné
     hodnoty.
     1.3.    Právne východiská
     Toto delegované nariadenie je založené na splnomocnení uvedenom v článku 19a ods. 2
     nariadenia o referenčných hodnotách.

     2.      KONZULTÁCIE PRED PRIJATÍM AKTU
     Komisia v júni 2018 zriadila technickú expertnú skupinu pre udržateľné financovanie (TEG).
     Medzi jej úlohy patrilo poskytovanie odporúčaní Komisii, pokiaľ ide o minimálne technické
     požiadavky na metodiku referenčných hodnôt EÚ v oblasti klímy.
     Skupina TEG uverejnila v júni 2019 predbežnú verziu správy, ktorá obsahovala výzvu na
     poskytnutie spätnej väzby, pričom táto výzva prebiehala v lete 2019.
     Skupina TEG uverejnila svoju záverečnú správu 30. septembra 2019. Táto záverečná správa
     je                         k dispozícii                      na                      adrese:
     https://ec.europa.eu/info/sites/info/files/business_economy_euro/banking_and_finance/docum
     ents/190930-sustainable-finance-teg-final-report-climate-benchmarks-and-disclosures_en.pdf.
     Útvary Komisie na jeseň roku 2019 a v prvom polroku 2020 zorganizovali stretnutia so
     zainteresovanými stranami s cieľom prediskutovať budúce delegované opatrenia. V súlade
     s pravidlami lepšej právnej regulácie boli návrhy delegovaných aktov uverejnené 4 týždne od
     apríla do mája 2020 na portáli pre lepšiu právnu reguláciu na účel poskytovania spätnej
     väzby. Na túto konzultáciu odpovedalo celkovo 36 zainteresovaných strán. Na zasadnutí
     expertnej skupiny Európskeho výboru pre cenné papiere (EGESC) sa okrem toho v máji 2020
     predložili návrhy delegovaných aktov expertom z členských štátov, ktorí o nich diskutovali
     s pozorovateľmi z Európskeho parlamentu.

     3.      POSÚDENIE VPLYVU
     Komisia je v súlade s nariadením o referenčných hodnotách, ktoré bolo zmenené nariadením
     (EÚ) 2019/2089, splnomocnená v prípade referenčných hodnôt bližšie určiť opatrenia
     týkajúce sa udržateľnosti. Patria sem tri tematické okruhy: minimálne požiadavky na
     vytvorenie referenčných hodnôt EÚ pre investície do transformácie hospodárstva v súvislosti
     so zmenou klímy a referenčných hodnôt EÚ pre investície v súlade s Parížskou dohodou,
     minimálny obsah vysvetlenia toho, ako kľúčové prvky metodiky referenčnej hodnoty
     zohľadňujú faktory ESG, ako aj informácie týkajúce sa vysvetlenia toho, ako sa zohľadňujú
     faktory ESG, ktoré správca referenčných hodnôt musí uviesť vo vyhlásení o referenčnej
     hodnote.
     Komisia poverila skupinu TEG, aby vydala technické odporúčania týkajúce sa všetkých
     uvedených aspektov. Skupina TEG uverejnila svoju záverečnú správu o referenčných
     hodnotách v oblasti klímy a referenčných hodnotách týkajúcich sa zverejňovania informácií
     o ESG vo vyhlásení o referenčnej hodnote v septembri 2019 v nadväznosti na mnohé
     kontakty so zainteresovanými stranami prostredníctvom okrúhlych stolov, seminárov a 6-
     týždňovej výzvy na poskytnutie spätnej väzby prebiehajúcej v lete 2019.

SK                                                2                                                 SK
 ---pagebreak---      Správa skupiny TEG
     Záverečná správa skupiny TEG obsahuje súbor minimálnych požiadaviek na vytvorenie
     referenčných hodnôt EÚ pre investície do transformácie hospodárstva v súvislosti so zmenou
     klímy a referenčných hodnôt EÚ pre investície v súlade s Parížskou dohodou, ako aj
     minimálne požiadavky na zverejňovanie informácií z hľadiska ESG, ktoré by sa mali
     uplatňovať na všetky referenčné hodnoty, až na niektoré výnimky.
     Komisia posúdila všetky prijaté vyjadrenia vrátane správy skupiny TEG a odpovedí na výzvu
     na spätnú väzbu zo strany skupiny TEG, ako aj informácie poskytnuté Komisii
     zainteresovanými stranami počas dvojstranných stretnutí alebo konferenčných hovorov.
     Zatiaľ čo Komisia vo všeobecnosti súhlasí s prístupom, ktorý zaujala skupina TEG,
     delegované akty sa napriek tomu v mnohých prípadoch odchyľujú od správy skupiny TEG,
     najmä pokiaľ ide o požiadavky na zverejňovanie informácií z hľadiska ESG. Cieľom je
     zefektívniť a zjednodušiť prístup skupiny TEG, aby sa zabezpečila väčšia jasnosť súboru
     ukazovateľov a informácií, ktoré majú správcovia referenčných hodnôt zverejniť. Zmeny sú
     jednoducho vyjadrené, objasňujú technické odporúčania, ktoré navrhla skupina TEG, zvyšujú
     úroveň transparentnosti a zabezpečujú pre správcov referenčných hodnôt väčšiu
     predvídateľnosť.
     Komisia zohľadnila pri špecifikovaní minimálnych požiadaviek na vytvorenie referenčných
     hodnôt EÚ pre investície do transformácie hospodárstva v súvislosti so zmenou klímy
     a referenčných hodnôt EÚ pre investície v súlade s Parížskou dohodou, ako aj požiadaviek na
     zverejňovanie informácií z hľadiska ESG všeobecnú zásadu proporcionality a súčasne
     zachovala určitú úroveň flexibility pre správcov referenčných hodnôt.
     Proporcionalita
     V delegovaných aktoch sa bližšie špecifikujú splnomocnenia týkajúce sa nových referenčných
     hodnôt EÚ v oblasti klímy a požiadavky na zverejňovanie informácií z hľadiska ESG, ktoré
     sú obsiahnuté v nariadení o referenčných hodnotách, čím sa zabezpečí primerané
     uplatňovanie požiadaviek na zverejňovanie informácií z hľadiska ESG.
     Vzhľadom na správu skupiny TEG a spätnú väzbu od zainteresovaných strán sa Komisia
     snažila zaviesť primeraný prístup k minimálnym požiadavkám na vytvorenie referenčných
     hodnôt EÚ pre investície do transformácie hospodárstva v súvislosti so zmenou klímy
     a referenčných hodnôt EÚ pre investície v súlade s Parížskou dohodou, ako aj k minimálnym
     požiadavkám na zverejňovanie informácií z hľadiska ESG pre správcov referenčných hodnôt.
     V súlade s právomocami, ktoré sú obsiahnuté v nariadení o referenčných hodnotách, sa
     Komisia domnieva, že treba rozlišovať medzi požiadavkami na zverejňovanie informácií
     z hľadiska ESG, pokiaľ ide o metodiku, a požiadavkami na zverejňovanie informácií hľadiska
     ESG vo vyhlásení o referenčnej hodnote, keďže sa nimi sledujú odlišné ciele v prípade
     investorov.
     V súčasnosti sa od správcov referenčných hodnôt nevyžaduje, aby zverejňovali zoznam
     faktorov ESG, a to napriek tomu, že mnohí z nich tak už robia v rámci takzvaných
     informačných prehľadov. Toto opatrenie bude preto nové len pre niektorých z nich. Komisia
     chce v čo najväčšej miere zosúladiť existujúce trhové postupy a ukazovatele s cieľom vyhnúť
     sa neprimeraným nákladom. Faktory ESG sú preto založené na odporúčaní správy skupiny
     TEG, ktorá bola predmetom rozsiahlej trhovej konzultácie. Komisia takisto navrhuje vylepšiť
     prístup, ktorý navrhla skupina TEG, a najmä zracionalizovať zoznam faktorov ESG, ktoré sa
     majú zverejniť, zjednodušiť používanú terminológiu a prípadne odkázať na medzinárodné
     normy, zmluvy a dohovory.

SK                                               3                                                 SK
 ---pagebreak---      Okrem toho Komisia nemá v úmysle zaviesť ako záväzné zverejňovanie informácií
     o ratingoch ESG pre všetky referenčné hodnoty, keďže tento tematický okruh sa rieši
     v samostatnom a paralelnom pracovnom programe v rámci akčného plánu o udržateľnom
     financovaní.
     A napokon, hoci sa v správe skupiny TEG odporúča použitie pomeru „zelené akcie k hnedým
     akciám“, takáto metrika nie je zahrnutá v delegovaných aktoch, keďže uvedené pojmy ešte
     neboli vymedzené na úrovni EÚ a v rámci nadchádzajúceho nariadenia o taxonómii sa
     posudzujú v samostatnom a paralelnom pracovnom programe.
     Flexibilita
     Požiadavky stanovené v delegovanom akte, pokiaľ ide o minimálne normy pre referenčné
     hodnoty EÚ pre investície do transformácie hospodárstva v súvislosti so zmenou klímy
     a referenčné hodnoty EÚ pre investície v súlade s Parížskou dohodou, zachovávajú určitý
     stupeň flexibility pri návrhu metodiky referenčných hodnôt s cieľom poskytnúť priestor pre
     trh, aby sa mohli vyvíjať inovačné stratégie a prispôsobiť sa osobitným potrebám investorov.
     Pokiaľ ide o delegovaný akt o minimálnom obsahu vysvetlenia toho, ako sa faktory ESG
     odzrkadľujú v metodike referenčnej hodnoty, správcovia referenčných hodnôt by mali
     podávať správy len o faktoroch ESG, ktoré používajú pri sledovaní cieľov ESG, a o tom, ako
     tak robia.
     Napokon, pokiaľ ide o delegovaný akt o vyhlásení o referenčnej hodnote, správcovia
     referenčných hodnôt, ktorí nesledujú ciele ESG, nebudú viazaní požiadavkami, keď
     nesledovanie cieľov ESG výslovne uvedú v príslušnom vzore pripojenom k vyhláseniu
     o referenčnej hodnote.

     3.1.     Analýza nákladov a prínosov
     V jednom z delegovaných aktov sa bližšie určujú minimálne normy na návrh referenčných
     hodnôt EÚ pre investície do transformácie hospodárstva v súvislosti so zmenou klímy
     a referenčných hodnôt EÚ pre investície v súlade s Parížskou dohodou. V prípade oboch
     referenčných hodnôt ide o dobrovoľné označenia, a preto sa požiadavky stanovené
     v príslušnom delegovanom akte uplatňujú len na správcov referenčných hodnôt, ktorí sa
     rozhodnú v prospech pravidiel týkajúcich sa označenia. Keďže v delegovanom akte sa
     stanovujú minimálne normy, správcom referenčných hodnôt sa umožní zachovať si určitý
     stupeň flexibility pri návrhu minimálnych noriem, aby sa obmedzili náklady na dodržiavanie
     predpisov. Zo všeobecnejšieho hľadiska by sa týmto prístupom zaistili jednoznačné
     a harmonizované pravidlá týkajúce sa spôsobu navrhovania takýchto referenčných hodnôt, čo
     by malo umožniť zníženie nákladov na rozvoj vnútorných politík, ale takisto poskytnúť
     priestor pre trh, aby mohli vznikať inovačné stratégie, ako aj uspokojiť dopyt investorov
     ochotných prijať investičné stratégie zohľadňujúce zmenu klímy.
     Dva delegované akty, t. j. akt o zverejňovaní minimálnych informácií o ESG v súvislosti
     s metodikou a akt o zverejňovaní minimálnych informácií o ESG vo vyhlásení o referenčnej
     hodnote, si budú vyžadovať, aby správcovia referenčných hodnôt prispôsobili svoju
     infraštruktúru IT tak, aby zodpovedala novému toku informácií a požiadavkám na
     zverejňovanie informácií. Treba zdôrazniť, že v prípade správcov referenčných hodnôt už je
     súčasným trhovým postupom zverejňovať informácie týkajúce sa ESG v takzvaných
     informačných prehľadoch, a preto sa očakáva, že náklady na dodržiavanie predpisov budú
     v prípade nových pravidiel obmedzené.

SK                                                4                                                 SK
 ---pagebreak---      Informácie týkajúce sa ESG, ktoré majú zverejňovať správcovia referenčných hodnôt, zlepšia
     úroveň porovnateľnosti medzi referenčnými hodnotami a zabezpečia jasnosť pre investorov
     ochotných vykonať investície súvisiace s klímou založené na informovanosti.

     3.2.    Subsidiarita
     Nariadenie o referenčných hodnotách je záväzné v celom rozsahu a priamo uplatniteľné vo
     všetkých členských štátoch. Nariadenie o referenčných hodnotách obsahuje prechodné
     obdobie v prípade kritických referenčných hodnôt a referenčných hodnôt tretích krajín, ktoré
     sa môžu v Únii naďalej používať bez povolenia do konca roku 2021. Právnym základom
     nariadenia o referenčných hodnotách je článok 114 Zmluvy o fungovaní Európskej únie
     a všetky zmeny tohto nariadenia musia byť v súlade s tým istým právnym základom.
     Čoraz väčší počet investorov uskutočňuje nízkouhlíkové investičné stratégie a využíva
     nízkouhlíkové referenčné hodnoty na meranie výkonnosti investičných portfólií.
     V záujme zachovania riadneho fungovania vnútorného trhu v prospech investorov
     a zabezpečenia vysokej úrovne ochrany spotrebiteľov a investorov sa nariadením
     o referenčných hodnotách v znení zmien zavádza regulačný rámec stanovujúci minimálne
     požiadavky na referenčné hodnoty EÚ pre investície do transformácie hospodárstva
     v súvislosti so zmenou klímy a referenčné hodnoty EÚ pre investície v súlade s Parížskou
     dohodou na úrovni Únie. Vytvorenie referenčných hodnôt EÚ pre investície do transformácie
     hospodárstva v súvislosti so zmenou klímy a referenčných hodnôt EÚ pre investície v súlade
     s Parížskou dohodou, ktoré sa opierajú o metodiku spojenú so záväzkami stanovenými
     v Parížskej dohode týkajúcimi sa emisií uhlíka, prispeje k väčšej transparentnosti a pomôže
     zabrániť environmentálne klamlivej reklame.
     Vzhľadom na absenciu harmonizovaného rámca na zabezpečenie presnosti a integrity
     hlavných kategórií nízkouhlíkových referenčných hodnôt používaných pri individuálnych
     alebo kolektívnych investičných portfóliách je pravdepodobné, že rozdiely v prístupoch
     jednotlivých členských štátov vytvoria prekážky pre bezproblémové fungovanie vnútorného
     trhu.

     4.      PRÁVNE PRVKY DELEGOVANÉHO AKTU
     Právo prijímať delegované akty je stanovené v článku 49 nariadenia o referenčných
     hodnotách.
            V článku 1 sa stanovujú vymedzenia pojmov uplatniteľné v tomto nariadení.
            V článku 2 sa stanovuje scenár referenčnej teploty pre vytvorenie referenčných
             hodnôt EÚ pre investície do transformácie hospodárstva v súvislosti so zmenou
             klímy a referenčných hodnôt EÚ pre investície v súlade s Parížskou dohodou.
            V článku 3 sa stanovujú minimálne požiadavky na obmedzenia pri alokácií akcií.
            V článku 4 sa bližšie určujú požiadavky na výpočet intenzity emisií skleníkových
             plynov alebo emisií skleníkových plynov v absolútnom vyjadrení.
            V článku 5 sa stanovujú minimálne požiadavky na začlenenie a postupné zavádzanie
             údajov o emisiách skleníkových plynov rozsahu 3.
            V článku 6 sa stanovujú pravidlá týkajúce sa spoločností, ktoré stanovujú
             a uverejňujú ciele znižovania emisií skleníkových plynov.
            V článku 7 sa stanovujú minimálne požiadavky na postup vedúci k dekarbonizácii
             v prípade referenčných hodnôt EÚ pre investície do transformácie hospodárstva

SK                                                5                                                 SK
 ---pagebreak---          v súvislosti so zmenou klímy a referenčných hodnôt EÚ pre investície v súlade
         s Parížskou dohodou.
        V článku 8 sa stanovujú pravidlá, ktoré sa majú uplatňovať, ak dôjde k zmene vo
         výpočte emisií skleníkových plynov.
        V článku 9 sa stanovuje základné zníženie emisií skleníkových plynov v prípade
         referenčných hodnôt EÚ pre investície do transformácie hospodárstva v súvislosti so
         zmenou klímy v porovnaní s prostredím vhodným na investície.
        V článku 10 sa stanovuje vylúčenie referenčných hodnôt EÚ pre investície do
         transformácie hospodárstva v súvislosti so zmenou klímy.
        V článku 11 sa stanovuje základné zníženie emisií skleníkových plynov v prípade
         referenčných hodnôt EÚ pre investície v súlade s Parížskou dohodou v porovnaní
         s prostredím vhodným na investície.
        V článku 12 sa stanovuje vylúčenie referenčných hodnôt EÚ pre investície v súlade
         s Parížskou dohodou.
        V článku 13 sa stanovujú pravidlá týkajúce sa požiadaviek na transparentnosť pre
         odhady.
        V článku 14 sa stanovujú pravidlá týkajúce sa zverejňovania informácií o postupe
         vedúcom k dekarbonizácii.
        V článku 15 sa stanovujú pravidlá týkajúce sa presnosti zdrojov údajov.

SK                                            6                                                SK
 ---pagebreak---                          DELEGOVANÉ NARIADENIE KOMISIE (EÚ) …/…

                                                  z 17. 7. 2020,

         ktorým sa dopĺňa nariadenie (EÚ) 2016/1011 Európskeho parlamentu a Rady, pokiaľ
          ide o minimálne normy pre referenčné hodnoty EÚ pre investície do transformácie
           hospodárstva v súvislosti so zmenou klímy a referenčné hodnoty EÚ pre investície
                                      v súlade s Parížskou dohodou

     EURÓPSKA KOMISIA,
     so zreteľom na Zmluvu o fungovaní Európskej únie,
     so zreteľom na nariadenie Európskeho parlamentu a Rady (EÚ) 2016/1011 z 8. júna 2016
     o indexoch používaných ako referenčné hodnoty vo finančných nástrojoch a finančných
     zmluvách alebo na meranie výkonnosti investičných fondov, ktorým sa menia smernice
     2008/48/ES a 2014/17/EÚ a nariadenie (EÚ) č. 596/20143, a najmä na jeho článok 19a ods. 2,
     keďže:
     (1)      Parížska dohoda prijatá na základe Rámcového dohovoru Organizácie Spojených
              národov o zmene klímy, ktorú Únia schválila 5. októbra 20164 (ďalej len „Parížska
              dohoda“) je zameraná na posilnenie odozvy na zmenu klímy, okrem iného
              zosúladením investičných tokov s prechodom na nízke emisie skleníkových plynov
              a na vývoj odolný proti zmenám klímy.
     (2)      Komisia 11. decembra 2019 prijala Oznámenie Európskemu parlamentu, Európskej
              rade, Rade, Európskemu hospodárskemu a sociálnemu výboru a Výboru regiónov
              s názvom „Európsky ekologický dohovor“5. Európska zelená dohoda predstavuje novú
              stratégiu rastu, ktorej cieľom je transformovať Úniu na spravodlivú a prosperujúcu
              spoločnosť s moderným a konkurencieschopným hospodárstvom, ktoré efektívne
              využíva zdroje, kde budú do roku 2050 čisté emisie skleníkových plynov na nule a kde
              hospodársky rast nezávisí od využívania zdrojov. Vykonávanie európskej zelenej
              dohody si vyžaduje, aby investori mali jasné a dlhodobé signály s cieľom vyhnúť sa
              uviaznutým aktívam a získať udržateľné financie.
     (3)      Nariadením (EÚ) 2016/1011 sa vytvárajú referenčné hodnoty EÚ pre investície do
              transformácie hospodárstva v súvislosti so zmenou klímy a referenčné hodnoty EÚ pre
              investície v súlade s Parížskou dohodou. Metodika týchto referenčných hodnôt je
              založená na záväzkoch stanovených v Parížskej dohode. Treba bližšie určiť minimálne
              normy uplatniteľné na oba druhy referenčných hodnôt. Referenčné hodnoty EÚ pre
              investície do transformácie hospodárstva v súvislosti so zmenou klímy a referenčné
              hodnoty EÚ pre investície v súlade s Parížskou dohodou sledujú podobné ciele,
              odlišujú sa však v úrovniach ambícií. Väčšina minimálnych noriem by preto mala byť
              spoločná pre oba druhy referenčných hodnôt, ale prahové hodnoty by sa mali
              odlišovať v závislosti od druhu referenčnej hodnoty.

     3
              Ú. v. EÚ L 171, 29.6.2016, s. 1.
     4
              Rozhodnutie Rady (EÚ) 2016/1841 z 5. októbra 2016 o uzavretí Parížskej dohody prijatej na základe
              Rámcového dohovoru Organizácie Spojených národov o zmene klímy v mene Európskej únie (Ú. v. EÚ
              L 282, 19.10.2016, s. 1).
     5
              COM(2019) 640 final.

SK                                                       7                                                        SK
 ---pagebreak---      (4)   V súčasnosti nie je k dispozícii dostatok údajov na posúdenie uhlíkovej stopy, ktorá je
           výsledkom rozhodnutí štátnych subjektov. Emisie štátnych subjektov by preto nemali
           byť oprávnenými zložkami referenčných hodnôt EÚ pre investície do transformácie
           hospodárstva v súvislosti so zmenou klímy a referenčných hodnôt EÚ pre investície
           v súlade s Parížskou dohodou.
     (5)   Keďže metodika EÚ pre referenčné hodnoty EÚ pre investície do transformácie
           hospodárstva v súvislosti so zmenou klímy a referenčné hodnoty EÚ pre investície
           v súlade s Parížskou dohodou je založená na záväzkoch stanovených v Parížskej
           dohode, treba použiť scenár otepľovania o 1,5 °C so žiadnym alebo obmedzeným
           prekročením, ako sa uvádza v osobitnej správe Medzivládneho panelu o zmene klímy
           (IPCC) o globálnom otepľovaní o 1,5 °C6 (ďalej len „scenár IPCC“). Tento scenár
           IPCC je v súlade s cieľom Komisie dosiahnuť do roku 2050 nulové emisie
           skleníkových plynov, ako sa stanovuje v európskej zelenej dohode. Aby boli investície
           v súlade so scenárom IPCC, mali by sa prerozdeliť z činností závislých od fosílnych
           palív na ekologické alebo obnoviteľné činnosti a vplyv uvedených investícií na klímu
           by sa mal každý rok zlepšovať.
     (6)   Odvetvia uvedené v oddieloch A až H a v oddiele L prílohy I k nariadeniu Európskeho
           parlamentu a Rady (ES) č. 1893/20067 vrátane odvetví ropy, plynu, ťažby a dopravy
           sú odvetvia, ktoré vo veľkej miere prispievajú k zmene klímy. S cieľom zabezpečiť,
           aby referenčné hodnoty EÚ pre investície do transformácie hospodárstva v súvislosti
           so zmenou klímy a referenčné hodnoty EÚ pre investície v súlade s Parížskou
           dohodou poskytli realistický obraz reálneho hospodárstva vrátane odvetví, ktoré by
           mali aktívne znižovať emisie skleníkových plynov, v záujme dosiahnutia cieľov
           Parížskej dohody by expozícia uvedených referenčných hodnôt voči uvedeným
           odvetviam nemala byť nižšia ako expozícia ich podkladového prostredia vhodného na
           investície. Uvedená požiadavka by sa však mala vzťahovať len na referenčné hodnoty
           EÚ pre investície do transformácie hospodárstva v súvislosti so zmenou klímy
           a referenčné hodnoty EÚ pre investície v súlade s Parížskou dohodou, ktoré sú
           akciovými referenčnými hodnotami, aby sa zabezpečilo, že kapitáloví investori, ktorí
           podporujú ciele Parížskej dohody, si prostredníctvom zapojenia a hlasovania
           zachovajú svoj vplyv na prechod spoločnosti k udržateľnejším činnostiam.
     (7)   Výpočet emisií skleníkových plynov by mal byť porovnateľný a konzistentný. Preto
           treba stanoviť pravidlá týkajúce sa toho, ako často by sa uvedené výpočty mali
           aktualizovať, a prípadne aj meny, ktorá sa má použiť.
     (8)   Dekarbonizácia len na základe emisií skleníkových plynov rozsahu 1 a 2 by mohla
           viesť k neintuitívnym výsledkom. Preto by sa malo objasniť, že minimálne normy pre
           referenčné hodnoty EÚ pre investície do transformácie hospodárstva v súvislosti so
           zmenou klímy a referenčné hodnoty EÚ pre investície v súlade s Parížskou dohodou
           nezohľadňujú len priame emisie spoločností, ale aj emisie posudzované na základe
     6
           IPCC, 2018: Global warming of 1.5 °C. An IPCC Special Report on the impacts of global warming of
           1.5 °C above pre-industrial levels and related global greenhouse gas emission pathways, in the context
           of strengthening the global response to the threat of climate change, sustainable development, and
           efforts to eradicate poverty (Globálne otepľovanie o 1,5 °C. Osobitná správa IPCC o vplyve globálneho
           otepľovania o 1,5 °C v porovnaní s predindustriálnou úrovňou a súvisiacich postupoch znižovania
           emisií skleníkových plynov v kontexte posilnenia globálnej reakcie na hrozbu zmeny klímy,
           udržateľného rozvoja a úsilia o odstránenie chudoby).
     7
           Nariadenie Európskeho parlamentu a Rady (ES) č. 1893/2006 z 20. decembra 2006, ktorým sa zavádza
           štatistická klasifikácia ekonomických činností NACE Revision 2 a ktorým sa mení a dopĺňa nariadenie
           Rady (EHS) č. 3037/90 a niektoré nariadenia ES o osobitných oblastiach štatistiky (Ú. v. EÚ L 393,
           30.12.2006, s. 1).

SK                                                      8                                                           SK
 ---pagebreak---             životného cyklu, a teda aj emisie skleníkových plynov rozsahu 3. V dôsledku
            nedostatočnej kvality údajov, ktoré sú v súčasnosti k dispozícii v prípade emisií
            skleníkových plynov rozsahu 3, treba stanoviť primeraný harmonogram postupného
            zavádzania a umožniť používanie zásob fosílnych palív na obmedzené časové
            obdobie. Uvedený harmonogram postupného zavádzania by mal byť založený na
            zozname hospodárskych činností stanovenom v nariadení (ES) č. 1893/2006.
     (9)    Správcovia referenčných hodnôt by mali mať možnosť dať v referenčných hodnotách
            vyššiu váhu spoločnostiam, ktorých činnosť vychádza z cieľov v oblasti
            dekarbonizácie, ktoré si sami stanovili. Mali by sa preto stanoviť osobitné pravidlá
            týkajúce sa cieľov v oblasti dekarbonizácie, ktoré vykazujú jednotlivé spoločnosti.
     (10)   Referenčnými hodnotami EÚ pre investície do transformácie hospodárstva v súvislosti
            so zmenou klímy a referenčnými hodnotami EÚ pre investície v súlade s Parížskou
            dohodou by sa mala preukázať schopnosť spoločností znižovať emisie uhlíka
            z jedného roka na druhý. Uvedený minimálny postup vedúci k dekarbonizácii by sa
            mal vypočítať použitím scenára IPCC. Okrem toho by sa mali bližšie určiť podmienky
            na odchýlenie sa od postupu vedúceho k dekarbonizácii a na právo naďalej označovať
            referenčnú hodnotu ako referenčnú hodnotu EÚ pre investície do transformácie
            hospodárstva v súvislosti so zmenou klímy alebo ako referenčnú hodnotu EÚ v súlade
            s Parížskou dohodou.
     (11)   Hlavným parametrom na výpočet postupu vedúceho k dekarbonizácii by mala byť
            intenzita emisií skleníkových plynov, pretože uvedený parameter zabezpečuje
            porovnateľnosť medzi odvetviami a je objektívny voči konkrétnemu odvetviu. Na
            výpočet intenzity emisií skleníkových plynov treba poznať trhovú kapitalizáciu
            príslušnej spoločnosti. Ak sa však referenčné hodnoty uplatňujú na nástroje
            spoločnosti s fixným príjmom, trhová kapitalizácia nemusí byť možná pre spoločnosti,
            ktoré nemajú nástroje, ktoré sú prijaté na obchodovanie na regulovanom trhu. Preto by
            sa malo stanoviť, že ak sa referenčné hodnoty EÚ pre investície do transformácie
            hospodárstva v súvislosti so zmenou klímy alebo referenčné hodnoty EÚ pre investície
            v súlade s Parížskou dohodou uplatňujú na nástroje spoločnosti s fixným príjmom,
            správcom referenčných hodnôt by sa malo umožniť, aby používali emisie
            skleníkových plynov vypočítané na absolútnom základe, a nie na základe intenzity
            emisií skleníkových plynov.
     (12)   Na zabezpečenie porovnateľnosti a konzistentnosti údajov o emisiách skleníkových
            plynov by sa mali stanoviť pravidlá týkajúce sa spôsobu výpočtu zmien intenzity
            emisií skleníkových plynov alebo emisií skleníkových plynov v absolútnom vyjadrení.
     (13)   Dosiahnutie cieľov Parížskej dohody si vyžaduje, aby referenčné hodnoty EÚ pre
            investície do transformácie hospodárstva v súvislosti so zmenou klímy a referenčné
            hodnoty EÚ pre investície v súlade s Parížskou dohodou mali základné percentuálne
            zníženie, pokiaľ ide o expozíciu voči aktívam s vysokou intenzitou emisií
            skleníkových plynov v porovnaní s ich materskými referenčnými hodnotami alebo
            podkladovými prostrediami vhodnými na investície. Toto percentuálne zníženie by
            však malo byť výraznejšie v prípade referenčných hodnôt EÚ pre investície v súlade
            s Parížskou dohodou, ktoré sú svojou koncepciou ambicióznejšie než referenčné
            hodnoty EÚ pre investície do transformácie hospodárstva v súvislosti so zmenou
            klímy.
     (14)   Referenčné hodnoty EÚ pre investície v súlade s Parížskou dohodou by nemali
            prispievať k podpore investícií do finančných nástrojov emitovaných spoločnosťami,
            ktoré porušujú globálne normy, ako sú napríklad zásady globálneho paktu Organizácie

SK                                                9                                                 SK
 ---pagebreak---             Spojených národov (UNGC). Preto treba stanoviť osobitné kritériá vylúčenia, ktoré sú
            založené na faktoroch súvisiacich s klímou alebo iných environmentálnych, sociálnych
            a správnych (ESG) faktoroch. Referenčné hodnoty EÚ pre investície do transformácie
            hospodárstva v súvislosti so zmenou klímy by mali spĺňať uvedené kritériá vylúčenia
            do 31. decembra 2022 v súlade s harmonogramom stanoveným v nariadení (EÚ)
            2016/1011.
     (15)   S cieľom podporiť zníženie využívania zdrojov energie, ktoré znečisťujú životné
            prostredie, a riadny prechod na obnoviteľné zdroje energie je takisto vhodné, aby
            spoločnosti, ktorých percentuálny podiel príjmov z uhlia, ropy alebo plynu je vyšší,
            než bol stanovený, boli vylúčené z referenčných hodnôt EÚ pre investície v súlade
            s Parížskou dohodou. Pri stanovení týchto osobitných výnimiek by sa mali zohľadniť
            zmeny podielu týchto zdrojov energie na celkových dodávkach primárnej energie od
            roku 2020 do roku 2050, ako sa očakáva v prípade scenára IPCC. Najmä podľa
            tabuľky 2.6 osobitnej správy Medzivládneho panelu o zmene klímy (IPCC)
            o globálnom otepľovaní o 1,5 °C sa očakáva, že v rokoch 2020 – 2050 sa využívanie
            uhlia zníži o 57 % až 99 % a využívanie ropy poklesne o 9 % až 93 %, pričom sa
            očakáva, že využívanie plynu sa zvýši o 85 % alebo sa zníži o 88 %. Plyn sa môže
            využívať počas prechodu na nízkouhlíkové hospodárstvo najmä ako náhrada uhlia,
            čím sa vysvetľuje širšie očakávané rozpätie, pričom očakávaný mediánový pokles jeho
            využívania je 40 %. Z rovnakého dôvodu treba vylúčiť spoločnosti, ktoré dosahujú
            vyšší percentuálny podiel príjmov z činností na výrobu elektrickej energie, než bol
            stanovený.
     (16)   S cieľom zabezpečiť transparentnosť týkajúcu sa metodiky, ktorá sa používa pre
            referenčné hodnoty EÚ pre investície do transformácie hospodárstva v súvislosti so
            zmenou klímy a referenčné hodnoty EÚ pre investície v súlade s Parížskou dohodou,
            je vhodné stanoviť pravidlá týkajúce sa potrebných zverejnení informácií o postupe
            vedúcom k dekarbonizácii a zdrojov údajov pre obe kategórie referenčných hodnôt.
            Z toho istého dôvodu je vhodné stanoviť požiadavky na zverejňovanie informácií
            v prípade správcov referenčných hodnôt, ktorí používajú odhady údajov o emisiách
            skleníkových plynov, bez ohľadu na to, či ich poskytli externí poskytovatelia údajov,
            alebo nie.
     (17)   Na podporu harmonizácie metodiky pre referenčné hodnoty EÚ pre investície do
            transformácie hospodárstva v súvislosti so zmenou klímy a referenčné hodnoty EÚ pre
            investície v súlade s Parížskou dohodou je vhodné stanoviť pravidlá týkajúce sa
            kvality a presnosti zdrojov údajov,
     PRIJALA TOTO NARIADENIE:
                                    KAPITOLA I
                                VYMEDZENIE POJMOV

                                            Článok 1
                                        Vymedzenie pojmov
     Na účely tohto nariadenia sa uplatňuje toto vymedzenie pojmov:

SK                                               10                                                 SK
 ---pagebreak---      a)      „emisie skleníkových plynov“ sú emisie skleníkových plynov podľa vymedzenia
             v článku 3 bode 1 nariadenia Európskeho parlamentu a Rady (EÚ) 2018/8428;
     b)      „emisie skleníkových plynov v absolútnom vyjadrení“ sú tony ekvivalentu CO2
             podľa vymedzenia v článku 2 bode 7 nariadenia Európskeho parlamentu a Rady
             (EÚ) č. 517/20149;
     c)      „intenzita emisií skleníkových plynov“ sú emisie skleníkových plynov v absolútnom
             vyjadrení vydelené hodnotou podniku v miliónoch EUR vrátane hotovosti;
     d)      „hodnota podniku vrátane hotovosti“ alebo „EVIC“ je súčet na konci fiškálneho
             roka, ktorý pozostáva z trhovej kapitalizácie kmeňových akcií, trhovej kapitalizácie
             prioritných akcií, účtovnej hodnoty celkového dlhu a podielov nezakladajúcich
             ovládanie, bez odpočítania hotovosti alebo peňažných ekvivalentov;
     e)      „prostredie vhodné na investovanie“ je súbor všetkých investovateľných nástrojov
             v danej triede aktív alebo skupine tried aktív;
     f)      „východiskový rok“ je prvý zo všetkých rokov referenčnej hodnoty.
                          KAPITOLA II
              MINIMÁLNE NORMY PRE NÁVRH METODIKY
                     REFERENČNEJ HODNOTY

                             ODDIEL 1
     MINIMÁLNE NORMY SPOLOČNÉ PRE REFERENČNÉ HODNOTY EÚ
         PRE INVESTÍCIE DO TRANSFORMÁCIE HOSPODÁRSTVA
     V SÚVISLOSTI SO ZMENOU KLÍMY A REFERENČNÉ HODNOTY EÚ
          PRE INVESTÍCIE V SÚLADE S PARÍŽSKOU DOHODOU

                                                Článok 2
                                        Scenár referenčnej teploty
     Správcovia referenčných hodnôt EÚ pre investície do transformácie hospodárstva v súvislosti
     so zmenou klímy a správcovia referenčných hodnôt EÚ pre investície v súlade s Parížskou
     dohodou použijú scenár otepľovania o 1,5 °C so žiadnym alebo obmedzeným prekročením,
     ako sa uvádza v osobitnej správe o globálnom otepľovaní o 1,5 °C Medzivládneho panelu
     o zmene klímy (IPCC), ako scenár referenčnej teploty, aby navrhli metodiku na vytvorenie
     uvedených referenčných hodnôt.

                                              Článok 3
                                      Obmedzenie pri alokácií akcií
     Referenčné hodnoty EÚ pre investície do transformácie hospodárstva v súvislosti so zmenou
     klímy a referenčné hodnoty EÚ pre investície v súlade s Parížskou dohodou, ktoré sa

     8
            Nariadenie Európskeho parlamentu a Rady (EÚ) 2018/842 z 30. mája 2018 o záväznom ročnom
            znižovaní emisií skleníkových plynov členskými štátmi v rokoch 2021 až 2030, ktorým sa prispieva
            k opatreniam v oblasti klímy zameraným na splnenie záväzkov podľa Parížskej dohody, a o zmene
            nariadenia (EÚ) č. 525/2013 (Ú. v. EÚ L 156, 19.6.2018, s. 26).
     9
            Nariadenie Európskeho parlamentu a Rady (EÚ) č. 517/2014 zo 16. apríla 2014 o fluórovaných
            skleníkových plynoch, ktorým sa zrušuje nariadenie (ES) č. 842/2006 (Ú. v. EÚ L 150, 20.5.2014,
            s. 195).

SK                                                    11                                                       SK
 ---pagebreak---      zakladajú na majetkových cenných papieroch, ktoré sú prijaté na obchodovanie na verejnom
     trhu v Únii alebo v inej jurisdikcii, majú súhrnnú expozíciu voči odvetviam uvedeným
     v oddieloch A až H a v oddiele L prílohy I k nariadeniu (ES) č. 1893/2006, ktorá je aspoň
     rovnocenná súhrnnej expozícii podkladového prostredia vhodného na investície voči
     uvedeným odvetviam.

                                               Článok 4
            Výpočet intenzity emisií skleníkových plynov alebo emisií skleníkových plynov
                                        v absolútnom vyjadrení
     1.        Správcovia referenčných hodnôt EÚ pre investície do transformácie hospodárstva
               v súvislosti so zmenou klímy a správcovia referenčných hodnôt EÚ pre investície
               v súlade s Parížskou dohodou vypočítajú intenzitu emisií skleníkových plynov alebo
               prípadne emisie skleníkových plynov v absolútnom vyjadrení uvedených
               referenčných hodnôt použitím rovnakej meny pre všetky svoje podkladové aktíva.
     2.        Správcovia referenčných hodnôt EÚ pre investície do transformácie hospodárstva
               v súvislosti so zmenou klímy a správcovia referenčných hodnôt EÚ pre investície
               v súlade s Parížskou dohodou prepočítajú intenzitu emisií skleníkových plynov
               a emisie skleníkových plynov v absolútnom vyjadrení uvedených referenčných
               hodnôt na ročnom základe.

                                              Článok 5
          Postupné zavádzanie emisií skleníkových plynov rozsahu 3 do metodiky referenčnej
                                              hodnoty
     1.        Metodika referenčnej hodnoty pre referenčné hodnoty EÚ pre investície do
               transformácie hospodárstva v súvislosti so zmenou klímy alebo referenčné hodnoty
               EÚ pre investície v súlade s Parížskou dohodou zahŕňa údaje o emisiách
               skleníkových plynov rozsahu 3 takto:
               a)   od dátumu uplatňovania tohto nariadenia údaje o emisiách skleníkových
                    plynov rozsahu 3 aspoň pre odvetvia energetiky a baníctva uvedené v divíziách
                    05 až 09 a v divíziách 19 a 20 prílohy I k nariadeniu (ES) č. 1893/2006;
               b)   do dvoch rokov od dátumu uplatňovania tohto nariadenia údaje o emisiách
                    skleníkových plynov rozsahu 3 aspoň pre odvetvia dopravy, stavebníctva,
                    (výstavby) budov, materiálov a priemyselné odvetvia uvedené v divíziách 10
                    až 18, 21 až 33, 41, 42 a 43, 49 až 53 a v divízii 81 prílohy I k nariadeniu (ES)
                    č. 1893/2006;
               c)   do štyroch rokov od dátumu uplatňovania tohto nariadenia údaje o emisiách
                    skleníkových plynov rozsahu 3 pre všetky ostatné odvetvia uvedené v prílohe I
                    k nariadeniu (ES) č. 1893/2006.
     2.        Na účely odseku 1 písm. a) od dátumu uplatňovania tohto nariadenia do
               31. decembra 2021 môžu správcovia referenčných hodnôt EÚ pre investície do
               transformácie hospodárstva v súvislosti so zmenou klímy a správcovia referenčných
               hodnôt EÚ pre investície v súlade s Parížskou dohodou použiť zásoby fosílnych
               palív, ak preukážu, že nemôžu vypočítať ani odhadnúť údaje o emisiách
               skleníkových plynov rozsahu 3.

SK                                                 12                                                   SK
 ---pagebreak---                                             Článok 6
      Spoločnosti, ktoré stanovujú a uverejňujú ciele znižovania emisií skleníkových plynov
     Správcovia referenčných hodnôt EÚ pre investície do transformácie hospodárstva v súvislosti
     so zmenou klímy a správcovia referenčných hodnôt EÚ pre investície v súlade s Parížskou
     dohodou môžu v uvedených referenčných hodnotách zvýšiť váhu emitentov jednotlivých
     cenných papierov, ktorí stanovujú a uverejňujú ciele zníženia emisií skleníkových plynov, ak
     sú splnené tieto podmienky:
     a)      emitenti jednotlivých cenných papierov konzistentne a presne uverejňujú svoje
             emisie skleníkových plynov rozsahu 1, 2 a 3;
     b)      emitenti jednotlivých cenných papierov znížili svoju intenzitu emisií skleníkových
             plynov alebo prípadne svoje emisie skleníkových plynov v absolútnom vyjadrení
             vrátane emisií skleníkových plynov rozsahu 1, 2 a 3 v priemere aspoň o 7 % za rok
             počas najmenej troch po sebe nasledujúcich rokov.
     Na účely prvého pododseku sa emisie skleníkových plynov rozsahu 3 vykladajú v súlade
     s obdobím postupného zavádzania stanoveným v článku 5.

                                            Článok 7
                          Stanovenie postupu vedúceho k dekarbonizácii
     1.      Postup vedúci k dekarbonizácii v prípade referenčných hodnôt EÚ pre investície do
             transformácie hospodárstva v súvislosti so zmenou klímy a referenčných hodnôt EÚ
             pre investície v súlade s Parížskou dohodou má tieto ciele:
             a)    v prípade majetkových cenných papierov, ktoré sú prijaté na obchodovanie na
                   verejnom trhu v Únii alebo v inej jurisdikcii, aspoň 7 % zníženie intenzity
                   emisií skleníkových plynov v priemere za rok;
             b)    v prípade dlhových cenných papierov, ktoré nie sú emitované štátnym
                   emitentom, ak emitent uvedených dlhových cenných papierov má majetkové
                   cenné papiere, ktoré sú prijaté na obchodovanie na verejnom trhu v Únii alebo
                   v inej jurisdikcii, aspoň 7 % zníženie intenzity emisií skleníkových plynov
                   v priemere za rok alebo aspoň 7 % zníženie emisií skleníkových plynov
                   v absolútnom vyjadrení v priemere za rok;
             c)    v prípade dlhových cenných papierov, ktoré nie sú emitované štátnym
                   emitentom, ak emitent uvedených dlhových cenných papierov nemá majetkové
                   cenné papiere, ktoré sú prijaté na obchodovanie na verejnom trhu v Únii alebo
                   v inej jurisdikcii, aspoň 7 % zníženie emisií skleníkových plynov v absolútnom
                   vyjadrení v priemere za rok.
     2.      Ciele uvedené v odseku 1 sa vypočítajú geometricky, čo znamená, že ročné
             minimálne 7 % zníženie intenzity emisií skleníkových plynov alebo emisií
             skleníkových plynov v absolútnom vyjadrení za rok „n“ sa vypočíta na základe
             intenzity emisií skleníkových plynov alebo emisií skleníkových plynov v absolútnom
             vyjadrení v roku n – 1 v geometrickej postupnosti od východiskového roku.
     3.      Ak sa priemerná hodnota EVIC jednotlivých cenných papierov referenčnej hodnoty
             počas posledného kalendárneho roka zvýšila alebo znížila, hodnota EVIC každého
             jednotlivého cenného papiera sa upraví tak, že sa vydelí faktorom, ktorý upravuje
             hodnotu podniku podľa výšky inflácie. Uvedený faktor sa vypočíta tak, že sa
             priemerná hodnota EVIC zložiek referenčnej hodnoty ku koncu kalendárneho roka

SK                                               13                                                 SK
 ---pagebreak---             vydelí priemernou hodnotou EVIC indexových zložiek ku koncu predchádzajúceho
            kalendárneho roka.
     4.     Správcovia referenčných hodnôt EÚ pre investície do transformácie hospodárstva
            v súvislosti so zmenou klímy a správcovia referenčných hodnôt EÚ pre investície
            v súlade s Parížskou dohodou za každý rok, v ktorom sa nedosiahnu ciele stanovené
            v odseku 1, nahradia uvedené nedosiahnuté ciele úpravou cieľov postupu vedúceho
            k dekarbonizácii na nasledujúci rok smerom nahor.
     5.     Správcovia referenčných hodnôt EÚ pre investície do transformácie hospodárstva
            v súvislosti so zmenou klímy a správcovia referenčných hodnôt EÚ pre investície
            v súlade s Parížskou dohodou nebudú môcť takto označovať svoje referenčné
            hodnoty, ak:
            a)   ciele stanovené v odseku 1 sa v danom roku nedosiahnu a nedosiahnutý cieľ
                 nie je v nasledujúcom roku nahradený alebo
            b)   ciele stanovené v odseku 1 sa nedosiahli trikrát v žiadnom z 10 po sebe
                 nasledujúcich rokoch.
            Správcovia referenčných hodnôt môžu nanovo označiť referenčnú hodnotu ako
            referenčnú hodnotu EÚ pre investície do transformácie hospodárstva v súvislosti so
            zmenou klímy alebo ako referenčnú hodnotu EÚ pre investície v súlade s Parížskou
            dohodou, ak uvedená referenčná hodnota spĺňa cieľ postupu vedúceho
            k dekarbonizácii dva po sebe nasledujúce roky po strate označenia, pokiaľ táto
            referenčná hodnota nestratila svoje označenie dvakrát.

                                           Článok 8
     Zmena intenzity emisií skleníkových plynov a emisií skleníkových plynov v absolútnom
                                           vyjadrení
     1.     Zmena intenzity emisií skleníkových plynov alebo emisií skleníkových plynov
            v absolútnom vyjadrení sa vypočíta ako percentuálna zmena na jednej strane medzi
            váženou priemernou intenzitou emisií skleníkových plynov alebo emisiami
            skleníkových plynov v absolútnom vyjadrení všetkých zložiek referenčnej hodnoty
            EÚ pre investície do transformácie hospodárstva v súvislosti so zmenou klímy alebo
            referenčnej hodnoty EÚ podľa Parížskej dohody na konci roka „n“ a na druhej strane
            druhej váženou priemernou intenzitou emisií skleníkových plynov alebo emisiami
            skleníkových plynov v absolútnom vyjadrení všetkých zložiek referenčných hodnôt
            na konci roka n – 1.
     2.     Správcovia referenčných hodnôt použijú nový východiskový rok vždy, keď dôjde
            k významným zmenám v metodike výpočtu intenzity emisií skleníkových plynov
            alebo emisií skleníkových plynov v absolútnom vyjadrení.
            Na účely prvého pododseku je novým východiskovým rokom rok, v ktorom sa
            vypočíta postup vedúci k dekarbonizácii podľa článku 7.
            Výberom nového východiskového roka nie sú dotknuté pravidlá stanovené v článku
            7 ods. 5.

SK                                             14                                                SK
 ---pagebreak---                                 ODDIEL 2
           MINIMÁLNE NORMY PRE REFERENČNÉ HODNOTY EÚ PRE
              INVESTÍCIE DO TRANSFORMÁCIE HOSPODÁRSTVA
                     V SÚVISLOSTI SO ZMENOU KLÍMY

                                             Článok 9
     Základné zníženie intenzity emisií skleníkových plynov alebo emisií skleníkových plynov
          v absolútnom vyjadrení v prípade referenčných hodnôt EÚ pre investície do
                   transformácie hospodárstva v súvislosti so zmenou klímy
     Intenzita emisií skleníkových plynov alebo prípadne emisie skleníkových plynov
     v absolútnom vyjadrení v prípade referenčných hodnôt EÚ pre investície do transformácie
     hospodárstva v súvislosti so zmenou klímy vrátane emisií skleníkových plynov rozsahu 1, 2
     a 3 musia byť aspoň o 30 % nižšie ako intenzita emisií skleníkových plynov alebo emisie
     skleníkových plynov v absolútnom vyjadrení prostredia vhodného na investície.
     Na účely prvého pododseku sa emisie skleníkových plynov rozsahu 3 vykladajú v súlade
     s obdobím postupného zavádzania stanoveným v článku 5.

                                             Článok 10
          Vylúčenie referenčných hodnôt EÚ pre investície do transformácie hospodárstva
                                   v súvislosti so zmenou klímy
     1.       Správcovia referenčných hodnôt EÚ pre investície do transformácie hospodárstva
              v súvislosti so zmenou klímy zverejňujú vo svojej metodike, či a ako tieto
              spoločnosti vylučujú.
     2.       Správcovia referenčných hodnôt EÚ pre investície do transformácie hospodárstva
              v súvislosti so zmenou klímy musia do 31. decembra 2022 spĺňať požiadavky
              stanovené v článku 12 ods. 1 písm. a), b) a c) a v článku 12 ods. 2.
                                ODDIEL 3
           MINIMÁLNE NORMY PRE REFERENČNÉ HODNOTY EÚ PRE
               INVESTÍCIE V SÚLADE S PARÍŽSKOU DOHODOU

                                             Článok 11
     Základné zníženie intenzity emisií skleníkových plynov alebo emisií skleníkových plynov
       v absolútnom vyjadrení v prípade referenčných hodnôt EÚ pre investície v súlade
                                       s Parížskou dohodou
     Intenzita emisií skleníkových plynov alebo prípadne emisie skleníkových plynov
     v absolútnom vyjadrení v prípade referenčných hodnôt EÚ pre investície v súlade s Parížskou
     dohodou vrátane emisií skleníkových plynov rozsahu 1, 2 a 3 musia byť aspoň o 50 % nižšie
     ako intenzita emisií skleníkových plynov alebo emisie skleníkových plynov v absolútnom
     vyjadrení prostredia vhodného na investície.
     Na účely prvého pododseku sa emisie skleníkových plynov rozsahu 3 vykladajú v súlade
     s obdobím postupného zavádzania stanoveným v článku 5.

SK                                               15                                                SK
 ---pagebreak---                                           Článok 12
          Vylúčenie referenčných hodnôt EÚ pre investície v súlade s Parížskou dohodou
     1.      Správcovia referenčných hodnôt EÚ pre investície v súlade s Parížskou dohodou
             vylúčia z uvedených referenčných hodnôt všetky tieto spoločnosti:
             a)     spoločnosti, ktoré sú zapojené do akýchkoľvek činností súvisiacich
                    s kontroverznými zbraňami;
             b)     spoločnosti, ktoré sú zapojené do pestovania a výroby tabaku;
             c)     spoločnosti, ktoré podľa správcov referenčných hodnôt porušujú zásady
                    globálneho paktu Organizácie Spojených národov (UNGC) alebo usmernenia
                    Organizácie pre hospodársku spoluprácu a rozvoj (OECD) pre nadnárodné
                    podniky;
             d)     spoločnosti, ktoré získavajú 1 % alebo viac svojich príjmov z prieskumu,
                    ťažby, distribúcie alebo rafinácie čierneho a hnedého uhlia;
             e)     spoločnosti, ktoré získavajú 10 % alebo viac svojich príjmov z prieskumu,
                    ťažby, distribúcie alebo rafinácie ropných palív;
             f)     spoločnosti, ktoré získavajú 50 % alebo viac svojich príjmov z prieskumu,
                    ťažby, výroby alebo distribúcie plynných palív;
             g)     Spoločnosti, ktoré získavajú 50 % alebo viac svojich príjmov z výroby
                    elektrickej energie s intenzitou emisií skleníkových plynov väčšou ako 100 g
                    CO2 e/kWh.
             Kontroverzné zbrane na účely písmena a) sú kontroverzné zbrane uvedené
             v medzinárodných dohovoroch a dohovoroch, v zásadách Organizácie Spojených
             národov a prípadne vo vnútroštátnych právnych predpisoch.
     2.      Správcovia referenčných hodnôt EÚ pre investície v súlade s Parížskou dohodou
             vylúčia z uvedených referenčných hodnôt všetky spoločnosti, v prípade ktorých
             uvedení správcovia alebo externí poskytovatelia údajov zistia alebo odhadujú, že
             tieto spoločnosti výrazne poškodzujú jeden alebo viacero environmentálnych cieľov
             uvedených v článku 9 nariadenia Európskeho parlamentu a Rady (EÚ) 2020/85210,
             v súlade s pravidlami pre odhady stanovenými v článku 13 ods. 2 tohto nariadenia.
     3.      Správcovia referenčných hodnôt EÚ pre investície v súlade s Parížskou dohodou
             zverejňujú vo svojej metodike referenčnej hodnoty akékoľvek dodatočné kritériá
             vylúčenia, ktoré používajú a ktoré sú založené na faktoroch súvisiacich s klímou
             alebo iných environmentálnych, sociálnych a správnych (ESG) faktoroch.
                                 KAPITOLA III
                          TRANPARENTNOSŤ A PRESNOSŤ

                                              Článok 13
                              Požiadavky na transparentnosť pre odhady
     1.      Okrem požiadaviek stanovených v prílohe III k nariadeniu (EÚ) 2016/1011 musia
             správcovia referenčných hodnôt EÚ pre investície do transformácie hospodárstva

     10
            Nariadenie Európskeho parlamentu a Rady (EÚ) 2020/852 z 18. júna 2020 o vytvorení rámca na
            uľahčenie udržateľných investícií a o zmene nariadenia (EÚ) 2019/2088 (Ú. v. EÚ L 198, 22.6.2020, s.
            13).

SK                                                      16                                                         SK
 ---pagebreak---           v súvislosti so zmenou klímy a správcovia referenčných hodnôt EÚ pre investície
          v súlade s Parížskou dohodou spĺňať tieto požiadavky:
          a)   správcovia referenčných hodnôt EÚ pre investície do transformácie
               hospodárstva v súvislosti so zmenou klímy a správcovia referenčných hodnôt
               EÚ pre investície v súlade s Parížskou dohodou, ktorí využívajú odhady, ktoré
               nie sú založené na údajoch poskytnutých externým poskytovateľom údajov, sú
               povinní formalizovať, zdokumentovať a zverejniť metodiku, z ktorej takéto
               odhady vychádzajú, vrátane:
               i)     prístupu, ktorý použili na výpočet emisií skleníkových plynov,
                      a hlavných predpokladov a zásad predbežnej opatrnosti, z ktorých
                      vychádzajú uvedené odhady;
               ii)    výskumnej metodiky na odhad chýbajúcich, nevykázaných alebo
                      nedostatočne vykázaných emisií skleníkových plynov;
               iii)   externých súborov údajov použitých pri odhade chýbajúcich,
                      nevykázaných alebo nedostatočne vykázaných emisií skleníkových
                      plynov;
          b)   správcovia referenčných hodnôt EÚ pre investície do transformácie
               hospodárstva v súvislosti so zmenou klímy a správcovia referenčných hodnôt
               EÚ pre investície v súlade s Parížskou dohodou, ktorí využívajú odhady, ktoré
               sú založené na údajoch poskytnutých externým poskytovateľom údajov, sú
               povinní formalizovať, zdokumentovať a zverejniť všetky tieto informácie:
               i)     meno a kontaktné údaje poskytovateľa údajov;
               ii)    použitú metodika a hlavné predpoklady a zásady predbežnej opatrnosti,
                      ak sú k dispozícii;
               iii)   hypertextový odkaz na webové sídlo poskytovateľa údajov, ako aj
                      príslušnú použitú metodiku, ak je k dispozícii.
     2.   Na účely článku 12 ods. 2 musia správcovia referenčných hodnôt EÚ pre investície
          v súlade s Parížskou dohodou spĺňať tieto požiadavky:
          a)   správcovia referenčných hodnôt EÚ pre investície v súlade s Parížskou
               dohodou, ktorí využívajú odhady, ktoré nie sú založené na údajoch
               poskytnutých externým poskytovateľom údajov, sú povinní formalizovať,
               zdokumentovať a zverejniť metodiku, z ktorej takéto odhady vychádzajú,
               vrátane:
               i)     prístupu a výskumnej metodiky, ktoré použili, a hlavných predpokladov
                      a zásad predbežnej opatrnosti, z ktorých vychádzajú uvedené odhady;
               ii)    externých súborov údajov použitých v odhade;
          b)   správcovia referenčných hodnôt EÚ pre investície v súlade s Parížskou
               dohodou, ktorí využívajú odhady, ktoré sú založené na údajoch poskytnutých
               externým poskytovateľom údajov, sú povinní formalizovať, zdokumentovať
               a zverejniť všetky tieto informácie:
               i)     meno a kontaktné údaje poskytovateľa údajov;
               ii)    použitú metodiku a hlavné predpoklady a zásady predbežnej opatrnosti,
                      ak sú k dispozícii;

SK                                           17                                                SK
 ---pagebreak---                     iii)   hypertextový odkaz na webové sídlo poskytovateľa údajov, ako aj
                           príslušnú použitú metodiku, ak je k dispozícii.

                                            Článok 14
                   Zverejňovanie informácií o postupe vedúcom k dekarbonizácii
     Správcovia referenčných hodnôt EÚ pre investície do transformácie hospodárstva v súvislosti
     so zmenou klímy a správcovia referenčných hodnôt EÚ pre investície v súlade s Parížskou
     dohodou sú povinní formalizovať, zdokumentovať a zverejniť postupy vedúce
     k dekarbonizácii v prípade uvedených referenčných hodnôt, východiskový rok použitý na
     určenie uvedených postupov vedúcich k dekarbonizácii a, ak nie sú splnené ciele stanovené
     v postupe vedúcom k dekarbonizácii, tak dôvody zlyhania a kroky, ktoré sa prijmú na
     dosiahnutie upraveného cieľa uvedeného v článku 7 ods. 4.

                                                Článok 15
                                         Presnosť zdrojov údajov
     1.      Správcovia referenčných hodnôt EÚ pre investície do transformácie hospodárstva
             v súvislosti so zmenou klímy a správcovia referenčných hodnôt EÚ pre investície
             v súlade s Parížskou dohodou zabezpečia presnosť údajov o emisiách skleníkových
             plynov rozsahu 1, 2 a 3, a to v súlade s globálnymi alebo európskymi normami, ako
             je napríklad environmentálna stopa výrobku (PEF), metódy environmentálnej stopy
             organizácie (OEF)11, štandard evidencie a podávania správ pre hodnotový reťazec
             spoločnosti (emisie rozsahu 3)12, norma EN ISO 14064 alebo norma EN ISO 14069.
     2.      Na účely odseku 1 správcovia referenčných hodnôt EÚ pre investície do
             transformácie hospodárstva v súvislosti so zmenou klímy a správcovia referenčných
             hodnôt EÚ pre investície v súlade s Parížskou dohodou zverejňujú vo svojej
             metodike použitú normu.
     3.      Správcovia referenčných hodnôt EÚ pre investície do transformácie hospodárstva
             v súvislosti so zmenou klímy a správcovia referenčných hodnôt EÚ pre investície
             v súlade s Parížskou dohodou zabezpečia porovnateľnosť a kvalitu údajov o emisiách
             skleníkových plynov.
                                   KAPITOLA IV
                              ZÁVEREČNÉ USTANOVENIA

                                             Článok 16
                                Nadobudnutie účinnosti a uplatňovanie
     Toto nariadenie nadobúda účinnosť dvadsiatym dňom po jeho uverejnení v Úradnom vestníku
     Európskej únie.

     11
            Odporúčanie Komisie 2013/179/EÚ z 9. apríla 2013 týkajúce sa používania metód na meranie
            a oznamovanie environmentálneho správania výrobkov a organizácií počas ich životného cyklu (Ú. v.
            EÚ L 124, 4.5.2013, s. 1).
     12
            Štandard evidencie a podávania správ pre hodnotový reťazec spoločnosti (emisie rozsahu 3),
            (september 2011); doplnok k dokumentu: Protokol o skleníkových plynoch – Štandard podnikovej
            evidencie a vykazovania.

SK                                                    18                                                        SK
 ---pagebreak---      Toto nariadenie je záväzné v celom rozsahu a priamo uplatniteľné vo všetkých členských
     štátoch.
     V Bruseli 17. 7. 2020

                                             Za Komisiu
                                             predsedníčka
                                             Ursula VON DER LEYEN

SK                                            19                                              SK